**Informasjon fra styret juni/juli 2019**

* To hytter har fått/får snart nye eiere. Velkommen i hytte 502 og 493😊
* Får du ikke brukt hytta di i noen særlig grad? Husk det nye vedtaket om at det *«forutsettes aktiv og jevnlig bruk av parsellen og at medlemmet deltar i det fellesskap som kolonihagen er ment å være».* Gi beskjed til styret hvis du pga. sykdom eller andre grunner ikke kan klare dette. Vurder evt. om noen av de mange på søkerliste har større glede og nytte av hytta enn det du har.
* Lekeplassen blir trolig påbegynt neste uke. Foreløpig oppstartsdato er 10. juli. Det blir trolig litt mer bråk og ståk enn vanlig under arbeidet, men vi har tro på at det blir skikkelig bra etterpå! Etter at montørene er ferdige må vi ha en dugnad der vi blant annet maler de gjenværende apparatene våre.
* Nye oppslagstavler er bestilt, en til p-plassen og en til Poppelveien. For øvrig kommer det nye «Kjør sakte»-skilt, og nye brannslukningsapparater på Felleshuset også.
* Årets høstmarked skal bugne! Komiteen legger opp til jevnlige sylte&safte&produksjonskvelder for alle kolonister – så her er det bare å brette opp ermene. 31. august og 1. september skal bli festdager – ta kontakt med Monika i høstmarkedskomiteen, eller styret, hvis du vil bidra.
* Husk Solvangløpet 10. august. Hvis du ikke kan eller vil løpe (eller gå) gjennom hagene, kanskje du kan melde deg som frivillig hjelper? Dele ut saft eller skrive oppmuntringer på asfalten for eksempel? Ta kontakt med Linn i Festkomiteen, eller styret.
* Ordensrunden ble gjennomført 1. juli. Sjekk postkassa om det ligger en lapp til deg der. Hvis ikke, kan du puste rolig ut😉
* Hvis du låner ut hytta di mer enn to uker, husk å gi beskjed til styret.
* De to K-ene Kristin og Kolbjørn er i ferd med å gå fra hytte til hytte, for å kartlegge hvordan det ligger an med avløpsvannet/gråvannet i hver enkelt hytte. Foreløpig har ca 25 hytter fått besøk, men alle skal få KK-visitt i løpet av denne sesongen. Kravet fra Oslokretsens årsmøte er at innen januar 2021 skal alle som har vann inn i hytta, også være koblet på offentlig godkjent avløp.
* Det har kommet nye søknadsskjemaer for byggesaker. Fra 1. juli skal BARE dette skjemaet brukes – du finner det på solvangregler.no
* Har du ikke fått kjøpt deg parkeringskort ennå, men har lyst på en mulighet for å bruke parkeringsplassen? Send en epost til solvang4@kolonihager.no
* Ordensreglene våre tilsier at hekkene skal klippes før St.Hans. Nå sier hageekspertisen at det er minst en uke for tidlig, av hensyn til blomstring og dermed for insektene. Dette tar styret til seg, og vi skal ikke se bort fra at ordensreglene (som gjelder alle Solvangavdelingene) kommer til å bli endret.
* Den gamle tralla er nå reparert, og den nye får mye skryt for å være lett. Men – begge to må låses skikkelig fast når de ikke er i bruk! Ellers er de snart borte.. Husk for øvrig også å låse de gule portene, særlig porten i Poppelveien står ofte ulåst har styret fått beskjed om.
* Søndag 7. juli kl 13 kan du lære om kompostering på Cafe Utsikten. Nina Berge har holdt mange, mange kurs om dette – og vil gjerne lære oss alt vi trenger å vite. Kaffe&kompost – bedre blir det vel ikke?
* God sommer alle sammen! Styret har også sommerferie i juli – det betyr at saker ikke blir behandlet, men vi følger med på eposten med et halvt øye likevel😊